Скупштина општине Врњачка Бања на\_\_\_ седници, одржаној дана \_\_\_2016.године, на основу на основу чл.59.и 60. Закона о јавним предузећима (''Сл.гласник РС'', бр. 15/16), чл. 36.став 1. тачка 9б Статута општине Врњачка Бања (''Сл. лист општине Врњачка Бања'', бр. 13/14-пречишћен текст и 16/14) и Ребаланса Одлуке о буџету општине Врњачка Бања за 2016.годину ( ''Сл.лист општине Врњачка Бања'', бр.21/16), донела је

Р Е Ш Е Њ Е

о давању сагласности на Прве измене и допуне Програма пословања ЈП за обављање комуналних делатности ''Бели извор'' Врњачка Бања за 2016.годину

1. Даје се сагласност на Прве измене и допуне Програма пословања ЈП за обављање комуналних делатности ''Бели извор'' Врњачка Бања за 2016.годину, које је усвојио Надзорни одбор одлуком бр.07-7287/1 од 29.10.2016. године.

Даје се сагласност и на Прве измене Програма пословања ДОО ''Врући извори'' Грачац за 2016.годину, који је саставни део Програма из става 1. тачке 1. овог решења, и који је усвојио Надзорни одбор ЈП ''Бели извор'', који врши функцију Скупштину друштва, одлуком бр.675/15 од 26.10.2015. године.

2. Прве измене и допуне Програма пословања ЈП за обављање комуналних делатности ''Бели извор'' за 2016. годину са Првим изменама Програма пословања ДОО ''Врући извори'' Грачац, се сматра донетим давањем ове сагласности.

3. Ово решење објавити у ''Сл.листу општине Врњачка Бања''.

СКУПШТИНА ОПШТИНЕ ВРЊАЧКА БАЊА

Број: 400-2353/16 од \_\_\_\_\_2016.године

О б р а з л о ж е њ е

**Правни основ за доношење овог решења** садржан је у чл. 59. Закона о јавним предузећима (''Сл.гласник РС'', бр. 15/16), којим се у ставу 2. регулише да јавно предузеће доноси годишњи програм пословања и доставља надлежном органу оснивача на сагласност, у ставу 7. истог члна, да се програм сматра донетим када на њега да сагласност оснивач. а у чл.60.ставу 2. да се измене и допуне годишњег програма пословања могу вршити искључиво из стратешких и државних интереса или уколико се битно промене околности у којима јавно предузеће послује Чл. 36.ст.1. тачка 9б, Статута општине Врњачка Бања (''Сл. лист општине Врњачка Бања'', бр. 13/14-пречишћен текст) је предвиђено да Скупштина општине именује и разрешава надзорне одборе и директоре јавних предузећа чији је оснивач; даје сагласност на њихове статуте, на годишње програме пословања, на финансијске извештаје, на одлуке о задуживању јавних предузећа, на одлуке о улагању капитала, на одлуке о статусним променама и оснивању других правних субјеката, на одлуке о расподели добити, тарифу (одлуку о ценама, тарифни систем), одлуку о промени цена комуналних услуга, односно начину покрића губитака, као и на друге одлуке у складу са законом којим се уређује обављање делатности од општег интереса, овим статутом, као и оснивачким актом. Ребалансом Одлуке о буџету општине Врњачка Бања за 2016.годину ( ''Сл.лист општине Врњачка Бања'', бр.21/16), планирана су средства за намене које су предмет овог Програма.

Такође је измена програма последица доношења одлука ос стране оснивача и то: Одлуке о оснивању ЈП ''Бањско зеленило и чистоћа'' и Одлуке о усклађивању одлуке о оснивању ЈП ''Бели извор'', на седници СО од 23.6.2016.године.

О овом акту, Мишљење је дала Служба за привреду, локални економски развој и друштвене делатности бр.400-2353/16 од 8.11.2016.године, као и Служба за буџет, финансије и локалну пореску администрацију бр.400-2353/16 од 7.11.2016. године, која се дају у прилогу овог предлога.

**Разлози за доношење и објашњење правних института**: Разлози за доношење решења садржани су у правном основу, односно обавези јавних предузећа да оснивачу доставе годишње програма рада/пословања.

**Средства за спровођење решења:** За спровођење овог решења нису потребна додатна финансијска средства.

ОПШТИНСКА УПРАВА ОПШТИНЕ ВРЊАЧКА БАЊА